wickkiey/tamil-wikipedia-chunked huggingface dataset:
# மகதலேனா ஆறு

## தாவரங்கள் மற்றும் விலங்குகள்

மாகதலீனா ஆற்று வடிநிலம் அதோடு உள்ள காகஸ் ஆறு அதன் கிளை ஆறுகள் பகுதியில் அதிக அளவில் மீன்கள் காணப்படுகின்றது. 2008 ஆம் வருட கணக்கின் படி இவ்வடிநிலத்தில் 213 வகை மீன் இனங்கள் இருந்து உள்ளன. அதன் பிறகு 2013 ஆம் வருடத்தில் ஐந்து ஹெமிப்ரைகான் மீன்கள், இரண்டு அன்சிஸ்ட்ரஸ், 2014 ஆம் ஆண்டு ஒரு ஃப்ராலோவெல்லா இனம் இருப்பதாக அறியப்பட்டுள்ளது. அதிக அளவில் அறியப்பட்ட இனங்கள் ஆவன க்ரோனோஹெரஸ் அம்ப்ரிபெரஸ், ஸ்டெனோலுஸியஸ் ஹுஜெட்டா, ஜியோஃபேகஸ் ஸ்டெயின்டாசேரி, இச்சுதையோலெஃபஸ் லாங்கிரோஸ்டிரஸ், பனேகு கோச்சிடிலான், பைமெலாடஸ் ப்ளாச்சி, போடோமோட்ரைகான் மாக்தலீனே, ப்ரோசிடெலஸ் மாக்தலீனே, ப்ஸ்யூடோப்ளாட்டிஸ்றோமா மாக்தலீனேறியம் மற்றும் ஸாமினஸ் அஃபினிஸ் ஆகும். இந்த வடிநிலத்தில் காணப்படும் மீன் இனங்களில் 55% மீன்கள் உள்நாட்டு இனங்கள் ஆகும். பொதுவாக இங்கு காணப்படும் மீன்கள் இதை சுற்றியுள்ள மற்ற வடிநிலங்களில் காணப்படும் மீன்களை ஒத்து காணப்படுகின்றன முக்கியமாக அரட்டோ மற்றும் மாறகைபோ வடிநிலங்களில் உள்ள மீன்களோடு அதிகம் ஒத்து காணப்படுகின்றன.ஆனால் அமேசான் - ஓரினோகோ வடிநில மீன்களோடு குறைந்த அளவில் ஒத்து காணப்படுகிறது.  
கொலம்பியாவில் உள்ள வடிநிலங்கள் தான் அதிகம் மீன் உற்பத்தி செய்யும் பகுதி ஆகும். ஆனால் 1975 முதல் 2008 ஆம் ஆண்டு வரை மீன் உற்பத்தியில் 90% வீழ்ச்சி ஏற்பட்டுள்ளது. இதற்கு முக்கிய காரணம் மாசுபாடு தான்(மனித கழிவு, சுரங்க தொழில், விவசாயம் மற்றும் காடுகளை அளித்ததன் மூலம் வண்டல்படிவுகள் ஏற்படுவது) மற்றும் வாழ்விடங்களை இழத்தல் (உதாரணமாக அணைகள்). அதிகப்படியாக அணைகள் கட்டப்பட்டு வருகிறது அவற்றுள் முக்கியமானது எல்கயிம்போ (2015 ஆம் ஆண்டு கட்டப்பட்டது) மற்றும் இட்டுவாய்ங்கோ (2018 ஆம் ஆண்டு திறக்கப்பட்டது) இது சில சர்சைகளை உருவாக்கியது. மாசுபாடு காரணமாக பொருளாதார முக்கியம் வாய்ந்த சில மீன் இனங்களின் உடலில் சில கடின உலோகங்கள் படிந்து உள்ளது கண்டுபிடிக்கப்பட்டுள்ளது. 2002 ஆம் வருட கணக்கெடுப்பின் படி 19 மீன் இனங்கள் அழியும் நிலையில் இருப்பதாக அறியப்பட்டுள்ளது.
# மகதலேனா ஆறு

## தாவரங்கள் மற்றும் விலங்குகள்

### பிற விலங்குகள்

மாகதலேனா ஆறு மற்றும் அதன் பள்ளத்தாக்கு பரந்த அளவில் வெவ்வேறு வகையான சூழல் மண்டலத்தை கொண்டுள்ளது. முகப்பு பகுதியில் உள்ள பராமோ, மேல் பகுதியில் உள்ள வறண்ட காடுகள், மத்திய பகுதியில் உள்ள மழை காடுகள் மற்றும் கீழ் பகுதியில் உள்ள சதுப்பு நிலங்கள் ஈர நிலங்கள் அவற்றில் அடங்கும். புள்ளியுடல் முதலை இனங்கள், பச்சை நிற இகுவானா மற்றும் பழுப்பு நிற கூழைக் கடா போன்ற விலங்குகள் இங்கு அபரிதமாகக் காணப் படுகின்றன ஆனால் பிற உயிரினங்களான மேற்கிந்திய கடல் வாழ் தாவர உண்ணி (கடல் பசு), மகதலேனா ஆற்று பள்ளத்தாக்கில் மட்டுமே வாழும் றினாமௌ என்ற மிகப் பழங்காலத்து பறவை, றாட்ஸ் கிளி, அமெரிக்க முதலை, கொலம்பிய ஸ்லைடர் என்று அழைக்கப் படும் நீர் ஆமை, மகதலேனா நீர் ஆமை, டாஹ்ல்ஸ் தேரை தலை ஆமை மற்றும் சிவப்பு கால் ஆமை போன்றவை அழியும் நிலையில் உள்ளது.
# காசிநாதுனி நாகேசுவரர ராவ்

நாகேசுவர ராவ் பந்துலு என்றும் அழைக்கப்படும் **காசிநாதுனி நாகேசுவரராவ்** (asinadhuni Nageswararao) என்பவர் ஒரு இந்திய, பத்திரிகையாளரும், தேசியவாதியும், அரசியல்வாதியும், மற்றும் கதர் இயக்கத்தின் தீவிர ஆதரவாளராகவும் இருந்தார். இவர் இந்திய சுதந்திர இயக்கத்திலும், இந்திய தேசிய காங்கிரசு கட்சியிலும், உப்பு சத்தியாக்கிரகத்தின் மூலம் மகாத்மா காந்தியின் சட்ட ஒத்துழையாமை இயக்கம் உட்பட பல் போராட்டங்களில் பங்கேற்றுள்ளார். இவருக்கு தேசபந்து (வெகுஜனங்களின் உறவினர்) என்ற பட்டத்தை ஆந்திர மக்கள் வழங்கினார்கள். 1935 ஆம் ஆண்டில், ஆந்திர பல்கலைக்கழகம் இவருக்கு இலக்கியத்தின் இலக்கியத்தில் முனைவர் என்ற பட்டத்துடன் கலாப்பிரபூர்ணா என்று பட்டமும் வழங்கி கௌரவித்தது.
# காசிநாதுனி நாகேசுவரர ராவ்

## ஆரம்ப கால வாழ்க்கை

நாகேசுவரராவ் காசிநாதுனி என்ரு பிரபலமாக அழைக்கப்படு நாகேசுவரராவ் பந்துலு காரு, 1867 மே 1 அன்று ஆந்திரப் பிரதேசத்தின் கிருஷ்ணா மாவட்டத்தில் பாமரு என்ற வட்டத்தில் பெசரமில்லி என்ற கிராமத்தில் ஒரு பிராமணரான புச்சையா மற்றும் சியாமளாம்பா என்பருக்கு மகனாகப் பிறந்தார். இவர் தனது ஆரம்பக் கல்வியை அவரது சொந்த ஊரிலும், பின்னர் மச்சிலிபட்ணத்திலும் பெற்றார். 1891 இல் சென்னை கிறித்துவக் கல்லூரியில் பட்டம் பெற்றார். விவேகவர்தினி இதழில் வெளிவந்த கந்துகூரி வீரேசலிங்கத்தின் கட்டுரைகள் இவரைப் பாதித்தன.
# காசிநாதுனி நாகேசுவரர ராவ்

## வணிக

சென்னையில் வணிகத்தில் சிறிது காலம் ஈடுபட்டப் பிறகு, இவர் கொல்கத்தாவுக்குச் சென்று ஒரு மருத்துவ மருத்துவத்தில் சிறிது காலம் பணியாற்றினார். பின்னர், இவர் ஒரு அலுவலகத்தில் வேலை செய்ய மும்பை சென்றார். ஆனால், இவர் அங்கு அமைதியற்றவராகவும், தனது சொந்தத் தொழிலைத் தொடங்க ஆர்வமாகவும் இருந்தார். இவர் 1893 ஆம் ஆண்டில் அம்ருதாஞ்சன் வலி தைலம் என்பதையும் கண்டுபிடித்து அம்ருதாஞ்சன் லிமிடெட் நிறுவனத்தை நிறுவினார். இது விரைவில் மிகவும் பிரபலமான மருந்தாக மாறியது. மேலும், இவரை கோடீஸ்வரராக்கியது.
# காசிநாதுனி நாகேசுவரர ராவ்

## பத்திரிகை துறைக்குள் நுழைதல்

இவர் மும்பையிலுள்ள தெலுங்கு மக்களை அணுகி, அவர்களுடன் தொடர்பு ஏற்படுத்திக் கொண்டார். மேலும், அவர்களின் நலனுக்காக பணியாற்றினார். சுதந்திர இயக்கத்தில் ஈடுபாடு கொண்டு 1907 இல் சூரத்தில் நடந்த தேசிய காங்கிரசு கூட்டத்தில் கலந்து கொண்டார். சுதந்திரப் போராட்டத்திற்காக திறம்பட பிரச்சாரம் செய்ய ஒரு தெலுங்கு மொழி இதழின் அவசியத்தை இவர் உணர்ந்து 1909 இல் மும்பையில் ஆந்திர பத்ரிகா என்ற ஒரு வார இதழை நிறுவினார். 1914 ஆம் ஆண்டில், இவர் பத்திரிகையை சென்னைக்கு மாற்றி, அதை தினசரி செய்தித்தாளாக மறுவடிவமைத்தார். பின்னர், 1969 இல், ஆந்திர பத்ரிகா இதழை டி. வி. கிருஷ்ணா என்பவர் தலைமையில் புதுதில்லியில் ஒரு அலுவலகத்தை நிறுவினார். ஜனவரி 1924 இல், ராவ் பாரதி என்ற ஒரு தெலுங்கு இதழை *தொடங்கினார்* .
# காசிநாதுனி நாகேசுவரர ராவ்

## ஆந்திர மாநிலக் கோரிக்கை

சென்னை மாகாணத்திலிருந்து ஒரு தனி ஆந்திர மாநிலத்திற்கான ஆந்திர இயக்கத்தின் நிறுவனர்களில் ஒருவராகவும் இவர் இருந்தார். தனி ஆந்திர மாநிலத்தின் தேவை குறித்து பல கட்டுரைகளை எழுதி வெளியிட்டார். இந்த கட்டுரைகளில் பலவற்றின் ஆசிரியராகவும் இருந்தார்.
# காசிநாதுனி நாகேசுவரர ராவ்

## ஆந்திர கிரந்தா மாலா

ஒரு பத்திரிகையாளர் என்பதைத் தவிர, நாகேசுவர ராவ் தெலுங்கு இலக்கியத்தின் வெளியீட்டாளராகவும் இருந்துள்ளார். 1926 ஆம் ஆண்டில், 'ஆந்திர கிரந்தா மாலா' என்ற ஒரு பதிப்பகத்தை தொடங்கினார். இந்த நிறுவனம் பல தெலுங்கு பாரம்பரிய மற்றும் நவீன எழுத்துக்களை வளர்ச்சியடையச் செய்வதைத் தவிர 20 புத்தகங்களையும் வெளியிட்டது. அதன் வெளியீடு சாமானிய மக்களை அடையும் பொருட்டு குறைந்த விலையில் இருந்தது. நூற்றாண்டின் முதல் இரண்டு தசாப்தங்களில் இவர் மேற்கொண்ட உழைப்பின் காரணமாக, ஆந்திர மாவட்டங்களில் 120 நூலகங்கள் தோன்றின.
# காசிநாதுனி நாகேசுவரர ராவ்

## அரசியல்

நாகேசுவர ராவ் 1924 மற்றும் 1934 க்கு இடையில் நான்கு முறை ஆந்திர மாநில காங்கிரசு குழுவின் தலைவராக இருந்துள்ளார். காந்தி தலைமையிலான 1930 களின் உப்பு சத்தியாக்கிரகத்தில் ஈடுபட்ட இவர், இதற்காக ஆறு மாதங்கள் சிறையில் கழித்தார். சிறையில் இருந்தபோது, இந்தியாவின் புனித நூலான பகவத் கீதை குறித்து ராவ் ஒரு விளக்கத்தை எழுதினார். பகவத்-கீதை ஒரு குறிப்பிட்ட மதத்தைச் சேர்ந்ததல்ல, மாறாக முழு மனிதகுலத்திற்கும் யோகாவின் வேதமாக முழு உலகின் ஆன்மீக அறிவொளி மற்றும் செழிப்புக்கானது என்று இவர் இதில் வாதிட்டார்.
# காசிநாதுனி நாகேசுவரர ராவ்

## அங்கீகாரம்

அவரை நினைவுகூரும் வகையில் அஞ்சர் தலை ஒன்று வெளியிடப்பட்டுள்ளது. இவரது நினைவாக சென்னை மைலாப்பூரில் நான்கு ஏக்கர் அளவில் ஒரு பூங்கா உருவாக்கப்பட்டு அதற்கு தேசோதாரக நாகேஸ்வர ராவ் பூங்கா என்ற பெயரிடப்பட்டது.
# காசிநாதுனி நாகேசுவரர ராவ்

## சிரீபாக் குடியிருப்பு

காசிநாதுனி குடும்ப குடியிருப்பு ஒரு அழகான மற்றும் புகழ்பெற்ற கட்டிடமாகும் சென்னையின் லஸ் தேவாலயச் சாலையில் எண் 103 இல் இது அமைந்துள்ளது. கம்பீரமான தோட்ட வீடு முதலில் நீதிபதி பி. ஆர். சுந்தர் ஐயரால் கட்டப்பட்டது. 1932 டிசம்பர் 23 மற்றும் 24 தேதிகளில் மகாத்மா காந்தியின் வருகையுடன் இந்த வீடு தேசபக்தி நடவடிக்கைகளின் மையமாக மாறியது. சென்னையில் உள்ள சிறீ பாக் இல்லத்தை சுற்றியுள்ள இந்த பகுதி இவரது நினைவாக நாகேசுஸ்வரபுரம் என்று அழைக்கப்பட்டது.
# காசிநாதுனி நாகேசுவரர ராவ்

## சிரீபாக் ஒப்பந்தம்

சிரீபாக் ஒப்பந்தம் என்பது 1937 நவம்பர் 16, அன்று ஸசிரீாக் இல்லத்தில் கையெழுத்திடப்பட்ட ஒரு ஒப்பந்தமாகும்,.மேலும் ஒப்பந்தத்தில் கையெழுத்திட்டவர்கள் கே. கோட்டி ரெட்டி, கல்லூரி சுப்பா ராவ், எல்.சுப்பராமி ரெட்டி, போகராஜு பட்டாபி சீதாராமையா, கோண்டா வெங்கடப்பையா, பப்புரி ராமாச்சா ஆர்.வெங்கடப்ப நாயுடு, எச்.சீதராம ரெட்டி. இது கரையோரப் பகுதிகளுக்கு இணையாக இராயலசீமை பிராந்தியத்தை அபிவிருத்தி செய்வதற்கான ஒரு ஒப்பந்தமாகும். மேலும் ஆந்திரா உருவாவதற்கு முன்னர் அனைத்து பிராந்தியங்களிடையேயும் ஒருமித்த கருத்தை கொண்டுவருவதற்கான முயற்சியின் ஒரு பகுதியாக சென்னை மாநிலத்திலிருந்து தெலுங்கு பேசும் பகுதிகளை ஒருங்கிணைப்பது மற்றும் நிஜாம் ஆட்சிப் பகுதிகளை ஒன்றிணைத்தல் ஆகியவை முக்கியக் காரணமாகும்.
# காசிநாதுனி நாகேசுவரர ராவ்

## இறப்பு

நாகேசுவரராவ் காசிநாதுனி 1938 ஏப்ரல் 11 அன்று இறந்தார். இவரது மரணத்திற்குப் பிறகு இவரது மருமகன் மற்றும் மருமகன் (சகோதரியின் மகன்) எஸ்.சம்பு பிரசாத் (சிவலெங்கா சம்புபிரசாத்) ஆந்திர பத்ரிகா குழு வெளியீடுகள் மற்றும் அம்ருதாஞ்சன் நிறுவனத்தின் நிர்வாகப் பொறுப்பிற்கு தலைமையிடத்திற்கு வந்தார்.
# அல்லூரி சீதாராம இராஜு

**அல்லூரி சீதாராம இராஜு** (*Alluri Sitarama Raju*) (பிறப்பு: 1897-98 - இறப்பு:1924 மே 7) என்ற இவர் இந்திய சுதந்திர இயக்கத்தில் ஈடுபட்ட ஓர் இந்திய புரட்சியாளராவார். 1882 மெட்ராஸ் வனச் சட்டம் நிறைவேற்றப்பட்ட பின்னர், பதேரு காட்டில் பழங்குடியினரின் சுதந்திரமான நடமாட்டத்திற்கான அதன் கட்டுப்பாடுகள், அவர்களின் பாரம்பரிய போடு விவசாய முறைமையில் ஈடுபடுவதைத் தடுத்தன. இது சாகுபடியை மாற்றியது . 1922-24ல் ராம்பா கிளர்ச்சிக்கு இராஜு தலைமை தாங்கினார். அப்போது, ஆந்திராவின் கிழக்கு கோதாவரி மற்றும் விசாகப்பட்டினம் பிராந்தியங்களின் எல்லைப் பகுதிகளில், இன்றைய ஆந்திரப் பிரதேசத்தில், பிரித்தானிய இராச்சியத்திற்கு எதிராக, பழங்குடி மக்கள் மற்றும் பிற அனுதாபிகள் கொண்ட ஒரு குழு போராடியது. மேலும் ஒரு தீர்மானத்தையும் நிறைவேற்றியது. இதனால் இவரை உள்ளூர் மக்கள் "மான்யம் வீருடு" ("காடுகளின் நாயகன்") என்று அழைத்தனர்.  
முந்தைய ஒத்துழையாமை இயக்கத்தின் அவசியத்தைக் கூறி பழங்குடி மக்களிடையே விழிப்புணர்வை ஏற்படுத்திய இராஜு, சிந்தப்பல்லி, ரம்பச்சோதவரம், தம்மனப்பள்ளி, கிருட்டிணா தேவி பேட்டை, ராஜவோம்மங்கி, அடடீகலா, நர்சிப்பட்டிணம் மற்றும் அன்னவரம் ஆகிய இடங்களில் உள்ள காவல் நிலையங்களில் தாக்குதல் நடத்தினார். துப்பாக்கிகள் மற்றும் வெடிமருந்துகளைத் கைப்பற்றி, தம்மனப்பள்ளி அருகே இரண்டு பிரித்தன் காவல் அதிகாரிகளை கொன்றார். இராஜு இறுதியில் சிந்தப்பல்லி காடுகளில் ஆங்கிலேயர்களிடம் சிக்கி, பின்னர் ஒரு மரத்தில் கட்டப்பட்டு, கொய்யூரு கிராமத்தில் துப்பாக்கியால் சுட்டுக் கொல்லப்பட்டார். இவரது கல்லறை கிருட்டிணா தேவி பேட்டை கிராமத்தில் இன்றும் உள்ளது.
# அல்லூரி சீதாராம இராஜு

## வாழ்க்கை

அல்லூரி சீதாராம இராஜுவின் ஆரம்பகால வாழ்க்கையின் விவரங்கள் வேறுபடுகின்றன. விசாகப்பட்டினம் மாவட்டத்தில் உள்ள பீமுனிபட்டணத்தில் இவர் பிறந்தார் என்று ஒரு அதிகாரப்பூர்வ அறிக்கை தெரிவிக்கிறது. பீமிலிபட்டணம் சட்டமன்ற சட்டமன்றத் தொகுதியில் அமைந்துள்ள பாண்டரங்கி கிராமத்தை இவரது துல்லியமான பிறந்த இடமாக பெயரிடும் சமீபத்திய செய்திகளும் வந்துள்ளன. இவர் மேற்கு கோதாவரி மாவட்டத்தில் உள்ள மொகல்லு என்ற ஒரு கிராமத்தில் பிறந்தார் எனவும் பல வட்டாரங்கள் கூறுகின்றன.  
இவரது பிறந்த தேதியும் சர்ச்சைக்குரியது. பல ஆதாரங்கள் இதை 1897 சூலை 4 என்றும் ஆனால் மற்றவர்கள் இவர் 1898 இல் பிறந்ததாகவும் கூறுகின்றனர் மேலும், குறிப்பாக இவர் பிறந்த தேதி 4 ஜூலை 1898 என்பதாகும்.  
இராஜுவின் பெற்றோர் வெங்கடராம இராஜு மற்றும் சூரியநாராயணம்மா. இவர்கள் சத்திரிய வர்ணத்தைச் சேர்ந்தவர்கள் ஆவார்கள். சமகால அறிக்கைகள் இவர் ஒரு தனித்துவமான கல்வியைக் கொண்டிருந்தன. ஆனால் 18 வயதில் சன்யாசியாக மாறுவதற்கு முன்பு ஜோதிடம், மூலிகை, கைரேகை மற்றும் குதிரை சவாரி ஆகியவற்றில் ஒரு குறிப்பிட்ட அக்கறை காட்டினார். இவர் பின்னர் கோதாவரி பகுதியைச் சுற்றித் திரிந்தபோது, இந்த திறமைகளும் இவரது கவர்ச்சியான தன்மையும் பழங்குடி மக்களிடையே இவருக்கு மாயாஜால சக்திகள் மற்றும் புனித அந்தஸ்து உடையவர் என்ற புகழைப் பெற்றன.  
இராஜு இறுதியில் சிந்தப்பல்லி காடுகளில் ஆங்கிலேயர்களிடம் சிக்கினார். கொய்யூரு கிராமத்தில் ஒரு மரத்தில் கட்டப்பட்டு துப்பாக்கியால் சுட்டுக் கொல்லப்பட்டார். இவரது கல்லறை கிருஷ்ணா தேவி பேட்டை கிராமத்தில் உள்ளது.
# நுகப்பூஞ்சைத் தொகுதி

**நுகப்பூஞ்சைத் தொகுதி** *(Zygomycota)*, **கருமுட்டைப் பூஞ்சைத் தொகுதி** என்பது பூஞ்சைத் திணை சார்ந்த முந்தைய பூஞ்சைத் தொகுதியாகும். இதன் உறுப்பினங்கள் இப்போது மியூக்கோரோமைக்கோட்டா, சூபேகோமைக்கோட்டா எனும் இரண்டு பூஞ்சைத் தொகுதிகளின் உறுப்பினங்களாக அமைகின்றன. இதில் தோராயமாக 1060 இனங்கள் அறியப்பட்டுள்ளன. இவை பெரும்பாலும் தரையில் அல்லது அழுகும் தாவரப் பொருட்களில் அல்லது இறந்த விலங்குடல்களில் அமைகின்றன. சில தாவரங்கள், பூச்சிகள், சிறு விலங்குகளின் ஒட்டுண்ணிகளாக அமைய, பிற மரங்களில் இணைவாழ்வு மேற்கொள்கின்றன. நுகப்பூஞ்சையின் காளான் இழையில் பாலினக்கலங்கள் உருவாகும்போது பிளவுள்ள இணைகலமாக ஆக அமையும் அல்லது இறந்த காளான் இழை உதிர்ந்துவிடும். **நுகப்பூஞ்சைத் தொகுதி** இப்போது தனித்தொகுதியாகக் கருதப்படுவதில்லை.
# நுகப்பூஞ்சைத் தொகுதி

## வேர்ச்சொல்லியல்

'' பூஞ்சையின் முதிராத நுக விதைத்தூளகம். இதில் இணைவுற்ற இரு பாலினவகங்கள் நுக வடிவ த்தில் அமைந்துள்ளன.]]  
*நுகப்பூஞ்சைத் தொகுதி* என்பது பாலினவகை இனப்பெருக்கத்தின்போது உருவாகும் கோள வடிவ எதிப்புத்திறம் மிக்க நுகவிதைத்தூள்களைக் கொண்டமையும் நுகவடிவ விதைத்தூளகங்களைச் சுட்டுகிறது. நுகவடிவ விதைத்தூளகங்கள் இத்தொகுதி சார்ந்த இனங்களின் சிறப்புப் பன்மையாகும். இங்கு, *சைகோசு (Zygos)* எனும் சொல் கிரேக்க மொழியில் "இணைதல்" அல்லது " நுகம்"என்று பொருள்படும். இது விதைத்தூள்களை உருவாக்கும் இரண்டு காளான் இழைகளின் இணைந்த நுக வடிவத்தைக் குறிக்கும். *-மைக்கோட்டா (mycota)* பூஞ்சைத் தொகுதிக்கான பின்னொட்டு அல்லது விகுதி ஆகும்i.  
"விதைத்தூள்" எனும் சொல் பூஞ்சை இன விரவலையும் பரவலையும் செய்யும் கட்டமைப்பைக் குறிக்கிறது. நுகப்பூஞ்சையின் விதைத்தூள்கள் பாலின முறையிலோ பாலினமற்ற முறையிலோ உருவாகின்றன. உருவாதலுக்கு முன் விதைத்தூள் முடக்கநிலையில் இருக்கும். இந்தப் பருவத்தில் வளர்சிதைமாற்ற வேகம் குறைவாக இருக்கும். இப்பருவம் சில மணிகள் முதல் பல ஆண்டுகள் வரையில் கூட அமையலாம்மிந்த முடக்கம் இருவகைகளில் உள்லன. ஒன்று புற முடக்கம்; இது வெப்பநிலை, ஊட்டக் கிடைப்புத்திறம் போன்ற சுற்றாடல் காரணிகளால் கட்டுபடுத்தப்படும். இரண்டாவது அகமுடக்கம் அல்லது உட்கூற்று முடக்கம் ஆகும். இது விதைத்தூளின் வளர்சிதை மாற்றப் பான்மையைச் சார்ந்துள்ளது. இந்த முடக்கநிலையில் சுற்றாடல் நிலைமைகள் உகந்ததாக இருந்தாலும் கூட விதைத்தூள் உருவாதல் முடக்கப்படுகிறது.
# நுகப்பூஞ்சைத் தொகுதி

## வேர்ச்சொல்லியல்

### உடல விதைத்தூள்கள்

நுகப்பூஞ்சைகளில் உடல்விதைத்தூள்கள் பாலினமற்ற முறையில் அதாவது உடலியற் பகுப்பால் உருவாகிறது. இவை உடலியற் விதைத்தூளகங்கள் எனும் சிறப்புக் கட்டமைப்புகளில் உருவாகின்றன. இந்தக் கட்டமைப்புகள் பூஞ்சை இனத்தைப் பொறுத்து சில முதல் பல்லாயிர விதைத்தூள்களைப் பெற்றுள்ளன. இந்த உடலியற் விதைத்தூளகங்கள் சிறப்புநிலை காளான் இழைகளில் அமைகின்றன. இவை புவி ஈர்ப்பு விலக்கிகள்; ஆனால், ஒளி வேட்பிகள். எனவே, ஒளிச்சூழலில் விதைத்தூள்களை நன்கு பரவச் செய்கின்றன. விதைத்தூளகச் சுவர்கள் மெல்லியவை; எனவே, இவை மழைத்துளிகளாலும் கடந்துசெல்லும் விலங்குகளாலும் எளிதாக அழிந்து முதிந்த உடல விதைத்தூள்களைப் பரவச் செய்கின்றன. இந்த விதைத்தூள்களின் சுவர்கள் சில இனங்களில் விதைத்தூள் பொலனின்க்ளைப் பெற்றுள்லன. இந்த விதைத்தூள் பொலனின்கள் பீட்டா கரோட்டீன்களால் ஆகியுள்ளன. எனவே, இவை மிகவும் வீறுடன் உயிரியல், வேதியியல் தரமிழப்புக்கு எதினையாற்றுகின்றன.
நுகப்பூஞ்சையின் விதைத்தூள்கள் அவற்றின் நீடித்து நிலைக்கும்திறம் பொறுத்து இருவகையாக வகைப்படுத்தப்படுகின்றன. அவை உறைவிதைத்தூள்கள், நுகவிதைத்தூள்கள் என்பனவாகும்.
# நுகப்பூஞ்சைத் தொகுதி

## வேர்ச்சொல்லியல்

### உறைவிதைத்தூள்

உறைவிதைத்தூள்கள் பாலின விதைத்தூள்களில் இருந்து வேறுப்ட்ட பாலினமற்ற விதைத்தூள்கள் ஆகும். இவை உறைந்தநிலை அல்லது ஓய்வுநிலை விதைத்தூள்கள் ஆகும். இதன் முதமயான செயல்பாடு காளான் இழைப்படலம் நீடித்து நிலைப்பதாகும். இந்த உறைவிதைத்தூள்கள் காளான் இழைப்படலங்கள் சிதைந்ததும் வெளியிடப்படுகின்றன. உறைவிதைத்தூள்கள் பரவுதலுக்கான இயங்குமுறை இல்லை. நுக்ப்பூஞ்சைகளில் உறைவிதைத்தூள்களின் உருவாக்கம் இழையிடையில் அல்லது நுனியில் அமையலாம். தம் செயுல்லுக்கு ஏற்ப, உறைவிதைத்தூள்கள் தடிப்பானக் கலச்சுவருடனும் ஆழ்நிறத்தோடும் அமைகின்றன.
# பொனகா கனகம்மா

**பொனகா கனகம்மா** (Ponaka Kanakamma) (1892 &ndash; 1963) இவர் ஒரு சமூக சேவகராகவும், சமூக ஆர்வலராகவும் மற்றும் சுதந்திர போராட்ட வீரராகவும் இருந்துள்ளார். இந்தியாவில் மகாத்மா காந்தியின் சீடராக இருந்து ஒரு வருடத்திற்கு மேலாக சிறையில் அடைக்கப்பட்டார். இவர் சிறீ கஸ்துரிதேவி வித்தியாலயம் என்ற மகளிர் பள்ளியை ஆந்திராவின் நெல்லூரில் நிறுவினார்.
# பராக்கர் ஆறு

கிழக்கு இந்தியாவின் தாமோதர் ஆற்றின் முக்கிய துணை நதியாக **பராக்கர் நதி** உள்ளது. ஜார்க்கண்டின் ஹசாரிபாக் மாவட்டத்தில் பத்மா அருகே தோன்றிய இது பெரும்பாலும் மேற்கு முதல் கிழக்கு திசையில், மேற்கு வங்காளத்தின் வர்தமான் மாவட்டமான ஆசான்சோலில் உள்ள டிஷெர்கருக்கு அருகிலுள்ள தாமோதரில் சேருவதற்கு முன்பு, சோட்டா நாக்பூர் பீடபூமியின் வடக்குப் பகுதி முழுவதும் 225 கிலோமீட்டர் (140 மைல்) தூரம் பாய்கிறது. இது நீர்ப்பிடிப்பு பரப்பளவைக் கொண்டுள்ளது. முக்கிய துணை நதிகளான பார்சோட்டி மற்றும் உஸ்ரி முறையே தெற்கு மற்றும் வடக்கிலிருந்து பாய்கின்றன. இரண்டு முக்கிய துணை நதிகளைத் தவிர, பதினைந்து நடுத்தர அல்லது சிறிய நீரோடைகள் இதில் இணைகின்றன.  
ஜார்க்கண்டின் கிரீடீஹ் மாவட்டத்தில் அமைந்துள்ள இப்பகுதியின் மிக உயர்ந்த மலை மற்றும் சமண யாத்திரைக்கான மையமான பரஸ்நாத் மலையின் வடக்கு பகுதியில் கடல் மட்டத்திலிருந்து வரை பராக்கர் ஓரங்கள் உள்ளன.
# பராக்கர் ஆறு

## வெள்ளம்

இந்த நதி அதன் மேல் பகுதிகளில் பெய்யும் மழையின் போது அதிக நீரோட்டம் பாய்ந்துகிராண்ட் ட்ரங்க் சாலையில் அடுத்தடுத்து கட்டப்பட்ட இரண்டு பாலங்களை மூழ்கடிக்கிறது. 1848 ஆம் ஆண்டில் ஹசாரிபாக் மாவட்டத்தில் பார்ஹி அருகே ஆற்றின் குறுக்கே கட்டப்பட்ட பெரிய கல் பாலம் 1913 ஆம் ஆண்டில் 24 மணி நேரத்தில் 250 மில்லிமீட்டர் (10 அங்குலம்) மழை பெய்ததால் மூழ்கியது. அதை மாற்றுவதற்காக கட்டப்பட்ட குறுகிய இரும்பு பாலம், இரண்டாம் உலகப் போரின்போது இராணுவ வீரர்களின் இயக்கத்தினால் ஏற்பட்ட சிரமத்தைத் தாங்கியது. ஆனால் 1946 இல் மற்றொரு பெரிய வெள்ளம் பாலத்தை வலுவற்றதாக்கியது. 1950 களில் கட்டப்பட்ட ஒரு புதிய பாலம் ஆற்றின் வெள்ளத்தைத் தாங்கிக்கொண்டது.  
பராக்கருக்கு குறுக்கே கிராண்ட் ட்ரங்க் சாலையில் மற்றொரு பாலம் உள்ளது. இது மேற்கு வங்காளத்தின் வர்தமான் மாவட்டத்தில், ஜார்க்கண்டில் உள்ள சிர்குண்டாவுடன், அதே பெயரைக் கொண்ட ஆசான்சோலில்<nowiki/>ஒரு பக்கத்தை பராக்கருடன் இணைக்கும். 19 ஆம் நூற்றாண்டின் மத்தியில் கட்டப்பட்ட இப்பாலம் அதிக போக்குவரத்து இருப்பதால் பழுதுபார்ப்பு தேவைப்படுகிறது. ஆசான்சோலில் உள்ள கலிபஹாரி முதல் தன்பாத் மாவட்டத்தில் உள்ள நிர்சா வரை செல்லும் புறவழியில் வடக்கே புதிய பாலம் கட்டப்பட்டுள்ளது.  
முன்னர் கீழ் தாமோதர் படுகையில் வெள்ளத்தால் பேரழிவை உருவாக்கியபருவமழை நீரின் மிகப்பெரிய அளவு தற்போது பள்ளத்தாக்கில் கொண்டு செல்லப்பட்டது. படுகையின் வருடாந்திர மழைப்பொழிவு 765 முதல் 1,607 மில்லிமீட்டர் வரை (30.1 மற்றும் 63.3 அங்குலம்) மாறுபடுகிறது. சராசரியாக 1,200 மில்லிமீட்டர் (47 அங்குலம்). இதில் 80 சதவீதம் ஜூன் முதல் செப்டம்பர் வரை மழைக்காலங்களில் ஏற்படுகிறது. நதியைப் பயன்படுத்துவதற்காக (தாமோதருடன் சேர்ந்து), தாமோதர் பள்ளத்தாக்கு கழகம் (டி.வி.சி) சுதந்திர இந்தியாவின் முதல் பல்நோக்கு நதிப் பள்ளத்தாக்கு திட்டத்தைத் திட்டமிட்டு செயல்படுத்தியது.. இந்த திட்டத்தின் முதல் அணை திலாயாவில் பராக்கர் முழுவதும் கட்டப்பட்டது.
# பராக்கர் ஆறு

## அணைகள் மற்றும் மின் நிலையங்கள்

### திலாயா

டி.வி.சியின் முதல் அணை, திலையா அணை, ஜார்க்கண்டின் ஹசாரிபாக் மாவட்டம் இப்போது ஜார்க்கண்டின் கோடர்மா மாவட்டத்தில் திலாயாவில் உள்ள பராக்கருக்கு குறுக்கே இருந்தது. இது பிப்ரவரி 21, 1953 அன்று திறக்கப்பட்டது. அணை நீளம் மற்றும் நதி படுக்கை மட்டத்திலிருந்து உயரம் கொண்டது. திலாயா நீர்மின் நிலையம் பராக்கர் ஆற்றின் இடது கரையில் அமைந்துள்ளது. இதன் கட்டமைப்பு முற்றிலும் வலுவூட்டப்பட்ட பைஞ்சுதை கொண்டது. இது தலா 2 மெகாவாட் மின் உற்பத்தி செய்யும் இரண்டு அலகுகளைக் கொண்டுள்ளது. அதே திறன் கொண்ட மூன்றாவது அலகுக்கான எதிர்கால ஏற்பாடு நடைபெறவுள்ளது.
# மஞ்சுஷா அருங்காட்சியகம்

**மஞ்சுஷா அருங்காட்சியகம்** (**Manjusha Museum**) இந்தியாவின் கர்நாடக மாநிலத்தில் உள்ள புனித நகரமான தர்மஸ்தாலாவில் அமைந்துள்ளது. இங்கு பழம்பொருட்கள், ஓவியங்கள், கலைப்பொருட்கள், கோயில் ரதங்கள், விண்டேஜ் மற்றும் கிளாசிக் கார்களின் நல்ல தொகுப்புகள் போன்றவை காட்சிக்கு வைக்கப்பட்டுள்ளன. இங்கு காட்சிப்படுத்தப்பட்டுள்ள பொருள்கள் கர்நாடக மாநிலம் முழுவதும் உள்ள கோயில்களில் இருந்து சேகரிக்கப்பட்டவை ஆகும். இந்த அருங்காட்சியகம் புகழ்பெற்ற மஞ்சுநாதர் கோயிலின் தெற்கே அமைந்துள்ளது.
# மஞ்சுஷா அருங்காட்சியகம்

## உரிமையாளர் மற்றும் காப்பாட்சியர்

தர்மஸ்தாலாவின் தர்மதிகாரியான வீரேந்திர ஹெகடே என்பவர் இந்த பாரம்பரிய அருங்காட்சியகம் தனிப்பட்ட முறையில் சொந்தமாக உள்ளது. மேலும், அவர் இங்கு 35 ஆண்டுகளுக்கும் மேலாக சேகரித்த கலைப் பொருள்களை சேகரித்து வைத்துள்ளார்.மைசூரைச் சேர்ந்த புகழ்பெற்ற கலைஞரும், நாட்டுப்புறவியலாளருமான பி.ஆர்.திப்பேஸ்வாமி இந்த அருங்காட்சியகத்தின் வளர்ச்சியில் முக்கிய பங்கினை வகித்தார். மறைந்த திப்பேசாமியின் சில ஓவியங்கள் அவருக்கு மரியாதை செலுத்தும் வகையில் அருங்காட்சியகத்தில் காட்சிக்கு வைக்கப்பட்டுள்ளன. இந்த இரண்டு நபர்களின் ஒருங்கிணைந்த முயற்சியால் இந்த அருங்காட்சியகம் நிறுவப்பட்டது.
# மஞ்சுஷா அருங்காட்சியகம்

## சேகரிப்புகள்

இந்த அருங்காட்சியகம் மௌரியர் காலத்திலிருந்து, கி.மு. 1ஆம் நூற்றாண்டைச் சார்ந்த சுடுமண் நாணயங்கள், மஞ்சுநாதா கோயிலின் கணக்கு விவரங்களைக் கொண்ட ஒரு பண்டைய புத்தகம், வித்வான் வீணை சேஷண்ணாவின் 300 ஆண்டு கால பழைய வீணா உள்ளிட்டவற்றைப் பாதுகாத்து வருகிறது. மேலும் இது அதிக எண்ணிக்கையிலான இந்திய கற்கள், உலோக சிற்பம், ஓவியங்கள், நகைகள், வழிபாட்டு பொருட்கள் மற்றும் கடலோரப் பகுதியின் கைவினைஞர்களால் உருவாக்கப்பட்ட பயன்பாட்டுப் பொருட்கள் ஆகியவற்றின் பரந்த தொகுப்பினைக் கொண்டுள்ளது. மேலும் இங்கு பல்வேறு அளவைக் கொண்ட கேமராக்கள் உள்ளன. இந்த அருங்காட்சியகத்தில் 6000 பனை ஓலை கையெழுத்துப் பிரதிகளைக் கொண்ட தனித்துவத் தொகுப்பும் காணப்படுகிறது.  
மஞ்சுனாதேஸ்வரர் கோயிலுக்கு தெற்கில் அமைந்துள்ள இந்த அருங்காட்சியகத்தில் கர்நாடகாவின் பல்வேறு கோயில்களிலிருந்து பெறப்பட்ட தேர்கள் மஞ்சுனாதேஸ்வரர் கோயிலுக்கு வெளியே நிறுத்தப்பட்டுள்ளன.  
மேற்கண்ட கலைப்பொருள்களைத் தவிர பேனாக்கள், கண்ணாடிகள், பொம்மைகள் போன்ற பொதுவான பொருட்களைக் கொண்ட அழகிய தொகுப்புகள் பால் ஆச்சரியப்படுவார். இந்த பொருட்களில் சில நூற்றுக்கணக்கான ஆண்டுகள் பழமையானவையாக உள்ளன. ஹெகடேவின் புகைப்படம் எடுத்தல் ஆர்வம் அங்குள்ள சிறியது முதல் பெரியது வரையிலான தொகுப்பில் வெளிப்படுவதை உணரமுடியும். ஒரு தீவிர புகைப்படக்காரரான அவருடைய சேகரிப்பைக் காட்சியிடுவதன் மூலம் பல தசாப்தங்களாக புகைப்படத்தின் வளர்ச்சியைக் கண்டறிய முடியும். மஞ்சுஷாவில் உள்ள பரந்த தொகுப்பு பார்ப்பதற்கு காட்சிக்கு விருந்தாக அமைந்துள்ளது. இந்த தொகுப்பு கல்விக்கு சிறந்த ஆதாரமாக உள்ளது. உள்நாட்டுக் கப்பல்கள், சடங்கு பொருள்கள், பொம்மைகள் மற்றும் விளையாட்டுகள் மற்றும் கையெழுத்துப் பிரதிகள் போன்ற பொருட்களை நன்கு அறிந்த சில பார்வையாளர்கள் தங்கள் வசமுள்ள பழங்கால பொருட்களை மஞ்சுஷாவுக்கு நன்கொடையாக வழங்கவோ அல்லது அவற்றைக் கவனமாக பாதுகாத்து வைக்கவோ அறிவுறுத்தப்படுகின்றார்கள். ஹெகடே அத்தகைய பாரம்பரியப் பொருட்களின் மீதான ஆர்வத்தையும் அன்பையும் பார்வையாளர்களிடம் உண்டாக்கியுள்ளார்.
# மஞ்சுஷா அருங்காட்சியகம்

## பார்வை நேரம்

மஞ்சுஷா அருங்காட்சியகம் தினமும் காலை 10.00 மணி முதல் 1.00 மணி வரையிலும், மாலை 4.30 மணி முதல் 9.00 மணி வரையிலும் பயணிகளுக்காக திறந்து விடப்பட்டிருக்கும்.
# உலகிற் பெரிய அணைகள்

## இந்திய அணைகள்

மேட்டூர் அணை, கிருஷ்ணராச சாகரம், உஸ்மான் சாகரம், தேகர்வாடி, பெரியாறு, தாமிரபரணி, நிஜாம் சாகரம் ஆகிய இந்திய அணைகளுக்கும் சிறப்புகளைப் பெற்றனவாகும்.
# அரக்கல் அருங்காட்சியகம்

**அரக்கல் அருங்காட்சியகம் (Arakkal Museum)** என்பது இந்தியாவின் கேரள மாநிலத்தில் இருந்த ஒரே முஸ்லிம் அரச குடும்பமான அரக்கல் அலி மன்னர் குடும்பத்தின் அரண்மனையில் அமைந்துள்ள ஒரு அருங்காட்சியகமாகும் . இந்த அருங்காட்சியகமானது *அரக்கல்கெட்டு* (அரக்கல் ராயல் பேலஸ்) என்று அழைக்கப்படும் அரண்மனையில் செயல்பட்டு வருகிறது. அரண்மனையின் தர்பார் ஹால் பகுதி கேரள அரசால் அருங்காட்சியகமாக மாற்றப்பட்டுள்ளது. இந்த அருங்காட்சியகம் ரூ.9,000,000 செலவில் புதுப்பித்தல் மேற்கொள்ளப்பட்ட பின்னர், 2005 சூலையில் நாளன்று பொதுமக்களின் பார்வைக்காகத் திறந்து வைக்கப்பட்டது.  
அரசாங்கத்தால் புதுப்பிக்கப்பட்டாலும், *அரக்கல்கெட்டு* இன்னும் *அரக்கல் ராயல் டிரஸ்டுக்கு* சொந்தமாக அமைந்துள்ளது. மேலும் இது இன்னும் நாட்டின் தொல்பொருள் துறையான இந்திய தொல்பொருள் ஆய்வகத்தின் நிர்வாகக் கட்டுப்பாட்டின் கீழ் வரவில்லை. மலபார் வரலாற்றில் முக்கியப் பங்கு வகித்த அரக்கால் குடும்பத்தின் பாரம்பரியத்தை பாதுகாப்பதில் அரசாங்கம் மிகுந்த அக்கறை காட்டியது. அருங்காட்சியகத்திற்கு பார்வையிட வருகின்ற பார்வையாளர்களிடமிருந்து *அரக்கல் ராயல் அறக்கட்டளையால்* பெயரளவு நுழைவு கட்டணம் வசூலிக்கப்படுகிறது.
# அரக்கல் அருங்காட்சியகம்

## அமைவிடம்

அரக்கல் அருங்காட்சியகம் கேரளத்தில் கண்ணூர் நகரத்திற்கு அடுத்ததாக உள்ள அயிக்கரா என்னும் இடத்தில் அமைந்துள்ளது. இது கண்ணூர் நகரிலிருந்து 2 முதல் 3 கிலோமீட்டர் தொலைவில் அமைந்துள்ளது.
# அரக்கல் அருங்காட்சியகம்

## சிறப்பு

பெயரில் குறிப்பிடப்பட்டுள்ளவாறே அரக்கல் அருங்காட்சியகம் அரக்கல் அரச குடும்பத்தைப் பற்றிய அனைத்தையும் கொண்டுள்ளதாக அமைந்துள்ளது. அரக்கல் குடும்பம் கேரள மாநிலத்தின் ஒரே ஒரு முஸ்லீம் அரச குடும்பமாகும். இந்த அரக்கால் குடும்பத்தின் தலைமைப் பொறுப்பில் உள்ளவர் ஒரு பெண்மணி ஆவார். ஓர் அரசியாகக் கருதப்படும் இவர் அரக்கால் பீவி என்று அனைவராலும் அழைக்கப்படுகிறார். அரசன் அலி ராஜா என்று அழைக்கப்படுகிறார். அரக்கால் குடும்பத்தோடு தொடர்புடைய பல கதைகள் காலங்காலமாகக் கூறப்பட்டு வருகின்றன. இவ்வாறாகக் கூறப்படுகின்ற கதைகளில் ஒன்று முக்கியமானதாகக் கருதப்படுகிறது. இக்கதை உள்ளூர் மக்களை அதிகமாக கவர்ந்துள்ளது. அலி, சிராக்கல் மன்னன் மகளைக் காப்பாற்றியதாகவும், அதற்கு ஈடு செய்யும் விதமாக அந்த ஏழைப் பணியாளருக்கு மணம் செய்து வைத்ததாகவும் கூறப்படுகிறது. அந்த திருமணத்தை சிறப்பான முறையில் உள்ளூர் பாரம்பரிய முறைப்படி அவர் நடத்தி வைத்ததாகக் கூறப்படுகிறது. அரண்மனையின் தர்பார் மண்டபத்தில்தான் அருங்காட்சியகம் இயங்கி வருகிறது. மன்னர்களுக்குரிய பல கலைப்பொருள்கள் அங்கு காட்சியில் உள்ளன. அவற்றுள் அரக்கல் குடும்ப முத்திரை, அரக்கல் குடும்ப தளவாடங்கள், போரின்போது பயன்படுத்தப்பட்ட ஆயுதங்கள், சமையல் அறையில் பயன்படுத்தப்பட்ட சமைப்பதற்குத் தேவையான சமையல் பொருள்கள் உள்ளிட்டவை காணப்படுகின்றன. அரக்கால் அரண்மனையால் பயன்படுத்தப்பட்டு வந்த தொலைபேசி மற்றும் தொலைநோக்கி ஆகிய பொருள்களும் அங்கு காட்சிக்கு வைக்கப்பட்டுள்ளன. அருங்காட்சியகத்தின் வெளியே இருந்து பார்க்கும்போது அவ்வளவு அழகாக அது காணப்படவில்லை. ஆனால் அந்த அருங்காட்சியகத்திற்கு உள்ளே நுழைந்ததும் கடந்து சென்ற காலத்தை அங்குள்ள காட்சிப்பொருள்களில் காண முடியும். அருங்காட்சியக முகவரி அயிக்கரா, தவக்கரா, கண்ணூர், கேரளம் 670013 என்பதாகும்.
# அரக்கல் அருங்காட்சியகம்

## துறைகள்

1. செயல்பாடுகள்
1. ஆய்வு மற்றும் மேம்பாடு
1. தகவல்தொடர்புகள் மற்றும் பொது தகவல்கள்
1. நெறிமுறை மற்றும் தொடர்பு சேவை
1. பதிவு மற்றும் அனுமதிகள்
# பாண்டிச்சேரி அருங்காட்சியகம்

**பாண்டிச்சேரி அருங்காட்சியகம்** (**Pondicherry Museum**) என்பது இந்தியாவின் பாண்டிச்சேரியில் அமைந்துள்ள ஒரு கலை மற்றும் வரலாற்று அருங்காட்சியகம் ஆகும். சோழர் சாம்ராஜ்ய காலம் முதலான காலங்களைச் சேர்ந்த வெண்கலச் சிற்பங்களின் தொகுப்பிற்காக இந்த அருங்காட்சியகம் மிகவும் புகழ் பெற்றது.
# பாண்டிச்சேரி அருங்காட்சியகம்

## காட்சிப்பொருள்கள்

இந்த அருங்காட்சியகத்தின் சேகரிப்பில் அதிக எண்ணிக்கையிலான சோழ வெண்கலங்களின் மிகப்பெரிய தொகுப்புகள் காணப்படுகின்றன. அவற்றுள் 81 சோழ வெண்கல சிற்பங்கள் குறிப்பிடத்தக்கவையாக அமைந்துள்ளன. யவனர்களின் (கிரேக்க) வணிகத் துறைமாக இருந்த அரிக்கமேடு என்னும் இடத்தில் மேற்கொள்ளப்பட்ட தொல்பொருள் ஆய்வின்போது கண்டுபிடிக்கப்பட்ட கலைப் பொருள்கள் இங்கு காட்சிக்கு வைக்கப்பட்டுள்ளன. அரிக்கமேடு தற்போதைய நவீன பாண்டிச்சேரி நகருக்கு வடக்கில் அமைந்திருந்த பகுதியாகும். கி.மு.முதல் நூற்றாண்டுக்கும், கி.பி.முதல் மற்றும் இரண்டாம் நூற்றாண்டுகளுக்கும் இடையே இருந்த பெருமையுடைய நகராகும். பாண்டிச்சேரி நகரிலிருந்து 7 கி.மீ. தொலைவில் அமைந்துள்ள பண்டைய துறைமுகமான அரிக்கமேட்டின் கலைப்பொருள்களைக் கொண்டு அமைந்துள்ள இந்த அருங்காட்சியகத்தில் அரிக்கமேட்டுத் தொல்பொருள்களும், பல்லவர்கள் மற்றும் சோழர் காலங்களைச் சேர்ந்த கற்சிற்பங்களும் உலோகச் சிற்பங்களும் காட்சிக்கு வைக்கப்பட்டுள்ளன. நடைவெளிப் பகுதியிலும், முற்றப் பகுதியிலும் பல வகையான கல் சிற்பங்கள் மற்றும் பதனம் செய்யப்பட்ட மரத்தின் தண்டுகளும் உள்ளன. தரை தளத்தின் மையப்பகுதியில் மூன்று வகையான போக்குவரத்து தொடர்பான பொருள்கள் உள்ளன. அவை ஒரு கோச், ஒரு பல்லக்கு மற்றும் தற்போதைய ரிக்ஷா போல் அமைந்த அக்கால அமைப்பு ஆகியவையாகும். அதனை இயக்க ஒருவரும் தள்ள ஒருவரும் தேவைப்படுவர். உலோகச் சிற்பங்களைக் கொண்டுள்ள காட்சிக்கூடத்தில் பல்வேறு காலகட்டங்களைச் சேர்ந்த, பல அரச வம்சத்தினர் காலத்திய இறைவன் உருவங்களும், இறைவி உருவங்களும், கோயில் விளக்குகளும் காட்சிக்கு வைக்கப்பட்டுள்ளன. கிறித்தவ காலத்திற்கு முந்தைய அரிய பொருள்களையும் இங்கு காணலாம் அவற்றில் கிரேக்க மற்றும் உரோமானிய காலத்துக் குடுவைகள் அடங்கும். மேலும் சீனாவின் ஷங் வம்சத்தைச் சேர்ந்த கலைப்பொருள்களும் இங்கு காட்சியில் உள்ளன. இங்கு தனியாக நிலவியல் பிரிவு இயங்கி வருகிறது. அப்பிரிவில் ஷெல் உள்ளிட்டவை உள்ளன. மேலும் பிரெஞ்சு தளவாடஙகள், நாணயங்கள், கைவினைப் பொருள்கள் ஆகியவையும் உள்ளன. பாரதி பார்க்கில் அமைந்துள்ள இந்த அருங்காட்சியகத்தில் முதுமக்கள் தாழிகளும் காட்சியில் உள்ளன.
# பாண்டிச்சேரி அருங்காட்சியகம்

## அருகிலுள்ள இடங்கள்

பாண்டிச்சேரி அருங்காட்சியகம் அருகே பல அருங்காட்சியகங்கள் அமைந்துள்ளன. அவை அனந்தரங்கம்பிள்ளை அருங்காட்சியகம், பாரதிதாசன் அருங்காட்சியகம், ஜவஹர் விளையாட்டு பொம்மைகள் அருங்காட்சியகம், புதுச்சேரி அறிவியல் மையம் மற்றும் கோளரங்கம் ஆகியவை ஆகும். பாண்டிச்சேரி நகரில் இவை தவிர கடற்கரை, ஆரோவில், சுன்னாம்பார் படகு இல்லம், பாரதி பூங்கா, மணக்குள விநாயகர் கோயில், மகாத்மா காந்தி சிலை, பிரெஞ்சுப் போர் நினைவுச்சின்னம், ஆரோவில் கடற்கரை, ராஜ் நிவாஸ், டூப்ளே சிலை, ரோமன் ரோலண்ட் நூலகம், பழைய கலங்கரை விளக்கம் ஆகியவை உள்ளிட்ட பல இடங்கள் உள்ளன.
# கருந் திமிங்கலங்கள்

**கருந்திமிங்கலங்கள்** அல்லது **கருப்பு திமிங்கலங்கள்** (Right whales or Black whales) என்பது யூபலேனா(Eubalaena) இனத்தை சார்ந்தவை ஆகும். இதில் மூன்று வகை, பெரிய பலீன் திமிங்கலங்கள் உள்ளன.
1. வடக்கு அட்லாண்டிக் கருந் திமிங்கலம் (E. glacialis)
1. வடக்கு பசிபிக் கருந் திமிங்கலம் (E. japonica)
1. தெற்கு கருந் திமிங்கலம் (E. australis)
அவைகள் பாலேனிடே(Balaenidae) குடும்பத்தில் இருக்கின்றன. வில் தலை (bowhead whale)திமிங்கலத்துடன் வகைப்படுத்தப்பட்டுள்ளன. கருந்திமிங்கலங்கள் ரோட்டண்ட் உடல்களைக் கொண்டுள்ளன. அவை ரோஸ்ட்ரம்ஸ், வி-வடிவ ப்ளோஹோல்ஸ் மற்றும் அடர் சாம்பல் அல்லது கருப்பு தோலினைப் பெற்றிருக்கின்றன. கருந்திமிங்கலங்கள் 18 மீ (59அடி) வரை நீளமாக வளரக்கூடியன. அதிகபட்சமாக 19.8 மீ (65 அடி) நீளம் வளரும். கருந்திமிங்கலங்கள் மிகவும் வலுவான திமிங்கலங்கள் ஆகும். 100 குறுகிய டன் (91 டி; 89 நீண்ட டன்) அல்லது அதற்கு மேற்பட்ட எடையுள்ளவை. மிகப்பெரிய கருந்திமிங்கலங்கள் 20.7 மீ (68 அடி) நீளத்தை அடையலாம் சில திமிங்கலம் 135,000 கிலோ எடையும், 21.3 மீ (70 அடி) வரை வளரும் தன்மையைக் கொண்டிருக்கின்றன.
# கருந் திமிங்கலங்கள்

## வாழ்க்கை வரலாறும் இனப்பெருக்கமும்

இனச்சேர்க்கை பருவத்தில், வடக்கு அட்லாண்டிக் கருந் திமிங்கலங்களில் முந்தைய கணக்கெடுப்பின் படி, சராசரி வயது 7.5 முதல் 9 ஆண்டுகள் வரை மதிப்பிடப்பட்டுள்ளது. பெண் திமிங்கலங்கள், ஒவ்வொரு 3-5 வருடங்களுக்கும் இடையில் இனப்பெருக்கம் செய்கின்றன. பொதுவாகக் காணப்படும் கன்று ஈன்ற இடைவெளிகள் 3 ஆண்டுகளுக்கு ஒருமுறையும், பிற காரணிகளால் 2 முதல் 21 ஆண்டுகள் வரை கருத்தரிப்பு வேறுபடலாம்.
# கருந் திமிங்கலங்கள்

## ஆயுட்காலம்

திமிங்கலங்களின் ஆயுட்காலம் பற்றிய புள்ளிவிவரங்கள், மிகக் குறைவாகவே அறியப்படுகிறது. நன்கு ஆவணப்படுத்தப்பட்ட சில நிகழ்வுகளில் ஒன்று, ஒரு பெண் வட அட்லாண்டிக் கருந் திமிங்கிலம் 1935 இல் ஒரு கன்றுடன் புகைப்படம் எடுக்கப்பட்டது. பின்னர் 1959, 1980, 1985 மற்றும் 1992 இல் மீண்டும் புகைப்படம் எடுக்கப்பட்டது. நிலையான கால்சோசிட்டி (callosity) முறைகள், அதே விலங்கு என்பதை உறுதிப்படுத்தின. அவை கடைசியாக, 1995 இல் தலையில் படுகாயத்துடன் புகைப்படம் எடுக்கப்பட்டாது. மறைமுகமாக ஒரு கப்பல் தாக்குதலில் இருந்திருக்கலாம். இவை கிட்டத்தட்ட 70 முதல் 100 வயதுக்கு வாழ்கின்றன. 210 ஆண்டுகள் நெருங்கிய தொடர்புடைய வில்ஹெட் திமிங்கலத்தைப் பற்றிய ஆராய்ச்சி முடிவுகள், இந்த வகைத் திமிங்கலங்களின் ஆயுட்காலம் அதிகமாக இருக்கலாம் என்று கூறுகிறது.
# கருந் திமிங்கலங்கள்

## உணவும், வேட்டையாடுதலும்

திமிங்கலங்களின் உணவுகள் ஜூப்ளாங்க்டன் (zooplankton), கோபேபாட்கள் (copepods) என அழைக்கப்படும் சிறிய ஓட்டுமீன்கள், அதே போல் கிரில் (krill) மற்றும் ஸ்டெரோபோட்கள் (pteropods) ஆகும். இவைகள் திறந்த வாயால் நீந்துகின்ற போது, அதனுள் தண்ணீர் இரையுடன் உள் வாங்க்கிக் கொண்டு நிரப்புகின்றன. பின்னர் திமிங்கலம் தண்ணீரை வெளியேற்றுகிறது. அதன் பலீன் தட்டுகளைப் பயன்படுத்தி இரையைத் தக்க வைத்துக் கொள்ளும் திறனைப் பெற்றுள்ளன. இதனை வேட்டையாடும் உயிரினங்கள் இரண்டாகும். கடல்வாழ் உயிரினமான ஓர்காக்களும், மனிதனும் இதனை வேட்டையாடுபவர்கள் என அறியப்பட்டுள்ளது.
# கருந் திமிங்கலங்கள்

## வாழ்விடம்

மூன்று யூபலேனா இனங்கள் உலகின் மூன்று பகுதிகளில் வாழ்கின்றன. அவை மேற்கு அட்லாண்டிக் பெருங்கடல், வடக்கு அட்லாண்டிக், வட பசிபிக் என்பனவாகும். சப்பானில் இருந்து அலாஸ்கா மற்றும் தெற்கு பெருங்கடலின் அனைத்து பகுதிகளிலும் வாழ்கின்றன. அட்சரேகையில் 20 முதல் 60 டிகிரி வரை காணப்படும் மிதமான வெப்பநிலையை மட்டுமே திமிங்கலங்கள் வாழும் இயல்புடையவை. பெருங்கடல்கள் மிகப் பெரியவை என்பதால், திமிங்கலங்களின் எண்ணிக்கையில் துல்லியமாக அளவிடுவது மிகவும் கடினமாக உள்ளது. தோராயமான புள்ளிவிவரங்களின் படி, வடக்கு அட்லாண்டிக்கில், 400 கருந் திமிங்கலங்கள் (யூபலேனா பனிப்பாறை) வாழ்கின்றன. வடக்கு பசிபிக், 23 கருந் திமிங்கலங்கள் வாழ்கின்றன. கிழக்கு வடக்கு பசிபிக் (யூபலேனா ஜபோனிகா) மற்றும் தெற்கு அரைக்கோளத்தின் பகுதி முழுவதும், அதிகமாக ஏறத்தாழ 15,000 கருந் திமிங்கலங்கள் வாழ்கின்றன.
# ஆப்பிரிக்கப் பேரேரிகள்

and the entire so-called Great Rift Valley]]  
**ஆப்பிரிக்கப் பேரேரிகள்** (*African Great Lakes*, சுவாகிலி - மாசிவா மாக்கு) என்பது வரிசையாக நதிகள் இணைந்து கிழக்கு ஆப்பிரிக்க பிளவு பகுதியில் காணப்படும் பிளவு பள்ளத்தாக்கு நதிகளின் ஒரு பாகத்தை உருவாக்குகிறது. இவற்றுள் பரப்பில் உலகின் மூன்றாவது பெரிய நன்னீர் ஏரியான விக்டோரியா ஏரி, ஆழத்திலும் கன அளவிலும் உலகின் இரண்டாவது பெரிய நன்னீர் ஏரியான டான்ஜானிகா ஏரி, பரப்பளவில் உலகின் எட்டாவது பெரிய நன்னீர் ஏரியான மாலாவி முதலியன அடங்கும். இவற்றின் மொத்த கன அளவு 31,000 கி. மீ ³ (1700 மில்லி கன அடி) ஆகும், இது பைக்கால் ஏரி அல்லது வட அமெரிக்க பெரு ஏரிகளை விட அதிகம் ஆகும். இது நமது கோளின் மேற்பரப்பில் உறையாத நீரின் 25% ஆகும். ஆப்பிரிக்காவின் பெரும் பிளவு ஏரிகள் முந்தைய அல்லது பழைய கால சுற்று சூழலின் தாயகமாகும். உலகின் மொத்த மீன் இனங்களில் 10% இங்கு வசிக்கின்றன.
புருண்டி, காங்கோ சனநாயக குடியரசு, கென்யா, மாலவி, ருவாண்டா, டான்செனியா மற்றும் உகண்டா போன்ற நாடுகள் ஆப்பிரிக்க பெரு ஏரி பகுதியில் உள்ளன.
# ஆப்பிரிக்கப் பேரேரிகள்

## ஏரிகள் மற்றும் வடிநிலங்கள்

கீழ்கண்ட பகுதிகள், ஆப்பிரிக்க பெரு ஏரி பகுதியில் காணப்படும் வடிநிலப் பகுதிகளின் குழுவாக பிரிக்கப்பட்ட பட்டியலில் காணப்படுகிறது. ஆப்பிரிக்க பெரு ஏரி பகுதியில் காணப்படும், ஏரிகளுக்கும் கொடுக்கப்பட்ட பட்டியலுக்கும் வித்தியாசம் உள்ளது. ஒரு வேளை பிளவு பள்ளத்தாக்கின், க்யாகோ போன்ற சிறு நதிகள் குறிப்பாக அவைகள் வடிநிலத்தின் ஒரு பகுதியாக இருந்தால் கணக்கில் எடுத்துக் கொள்ளலாம்.
# ஆப்பிரிக்கப் பேரேரிகள்

## ஏரிகள் மற்றும் வடிநிலங்கள்

### வெண் நைல் நதியில் கலக்கும் வடிகால் பகுதிகள்

● விக்டோரியா ஆறு
● ஆல்பர்ட் ஆறு
● எட்வர்டு ஆறு
# ஆப்பிரிக்கப் பேரேரிகள்

## ஏரிகள் மற்றும் வடிநிலங்கள்

### காங்கோ நதியில் கலக்கும் வடிகால் பகுதிகள்.

● டாங்கணியாகோ ஆறு
● கிவு ஆறு
# ஆப்பிரிக்கப் பேரேரிகள்

## ஏரிகள் மற்றும் வடிநிலங்கள்

### காங்கோ நதியில் கலக்கும் வடிகால் பகுதிகள்.

#### ஷைர் ஆற்றின் வழியாக ஸாம்பெஸியில் கலக்கும் வடிகால் பகுதி

● மால்வி ஆறு  
எண்டோர்ஹெயிக் வடிநிலம் (வரம்புக்கு உட்பட்ட பகுதி - தன்னில் வந்து சேரும் நீரை வெளியில் மற்ற நீர் தேக்கங்களுக்கு பாய விடாது)
● டர்கானோ ஆறு
# ஆப்பிரிக்கப் பேரேரிகள்

## ஆப்பிரிக்க பெரு ஏரி பகுதி

ஆப்பிரிக்க பெரு ஏரி பகுதியானது அதன் பெரும் ஏரியைச் சுற்றி அமைந்துள்ள நகரங்களால் ஆன பகுதியைக் குறிக்கும். இது புருண்டி, காங்கோ சனநாயக குடியரசு, கென்யா, மாலவி,ருவாண்டா டான்செனியா மற்றும் உகண்டா போன்ற நாடுகள் அமைந்ததாகும்.
பாண்டு சுவாகிலி மொழியே இங்கு அதிகம் பேசப்படுகிறது.மேலும் இம் மொழி இங்கு காணப்படும் நான்கு நாடுகளுக்கு தேசிய மொழி மற்றும் ஆட்சி மொழியாக உள்ளது. தான்சானியா, கென்யா, உகண்டா, ருவாண்டா மற்றும் காங்கோ சனநாயக குடியரசு நாடுகளில் இம் மொழியே பேசப்படுகிறது.
அதிகப் படியான மக்கள் தொகை பெருக்கம் 107 மில்லியன் மக்கள் என்று கணக்கிடப்பட்டுள்ளது மற்றும் தேவைக்கு அதிகமான வேளாண்மை இவற்றால் இப்பகுதி சிறு சிறு நாடுகளாக கட்டமைககப்பட்டு உள்ளது. இவற்றில் மிகவும் வலிமை வாய்ந்த நாடுகள் ஆவன முடியாட்சி நடைபெறும் புகாண்டோ, புனியாரோ, ருவாண்டா மற்றும் புருண்டி ஆகும். வழக்கத்திற்கு மாறாக துணை சகாரா ஆப்பிரிக்காவில் பாரம்பரிய எல்லைகள் எல்லாம் காலனி ஆதிக்கத்தின் கீழ் பராமரிக்கப் பட்டு வருகிறது. காலனி ஆதிக்கத்திற்கு விருப்பமாய் இல்லாத முடியரசுகள் எல்லாம் உருவாக்க பட்ட தேசிய எல்லைகள் மூலம் பிரிக்கப்பட்டு உள்ளது அல்லது குறைந்த அளவு ஐரோப்பிய தாக்கம் உள்ளதாக கருதப்படும் நாடுகள் மீது காலனிகளுக்கு பிரியமான நாடுகள் ஆதிக்கம் செலுத்தி வருகின்றன.
நைல் நதியின் தேடப்படும் மூலமாக இப்பகுதி உள்ளதால் ஐரோப்பியர்களின் ஆர்வத்தை தூண்டுவதாக இருந்து வந்துள்ளது. இங்கு வந்த ஐரோப்பியர்கள் கிறித்துவ சமய பரப்பும் குழுவினர் ஆகும் அவர்களால் அங்குள்ள மக்களை மாற்ற முடியவில்லை ஆனால் பின்னாட்களில் காலனி ஆதிக்கத்திற்கு வழி வகுத்தது. இவர்களின் வெளி உலகோடு கூடிய அதிகப் படியான தொடர்பு இங்குள்ள மனிதர்களுக்கும் விலங்குகளுக்கும் அழிவுக்குள்ளாக்கும் தொற்று நோய்கள் வந்தன. சுதந்திரத்திற்கு பின் இந்நாடு வள வாய்ப்புடைய உள்ளார்ந்த ஆற்றல் கொண்ட நாடாக அடையாளம் காணப்பட்டதால் இது அநேக உள்நாட்டு போர்களுக்கும் சண்டைகளுக்கும் இடமாக ஆனது. இதிலிருந்து தான்செனியா னாடு மட்டுமே தப்பியது. ஐக்கிய நாடுகளின் மனித உரிமைக் கழக புள்ளி விவர கணக்கின்படி காங்கோ நாட்டு அகதிகளை அதிக அளவில் வரவேற்றது தான்சானியா தான். அதிகம் பாதிக்கப் பட்ட பகுதிகள் மிக அதிக அளவில் வறுமையைச் சந்தித்தன.
# மஹேந்திரா பொறியியல் கல்லூரி (தன்னாட்சி)

**மஹேந்திரா பொறியியல் கல்லூரி (தன்னாட்சி)** இந்தியாவின் தமிழ்நாடு மாநிலத்தில் உள்ள நாமக்கல் மாவட்டத்தில் அமைந்துள்ளது. இந்த கல்வி நிறுவனத்தில் சுமார் 10000 மாணவ மாணவியர் பொறியியல் சார்ந்த பல படிப்புகளை கற்று வருகின்றனர். இந்த கல்லூரி இளங்கலைப் பொறியியல் பட்டப்படிப்பில் இயந்திர பொறியியல், கட்டட பொறியியல், மின் மற்றும் மின்னணு பொறியியல்,கணினி அறிவியல் மற்றும் பொறியியல், தகவல் தொழில்நுட்பம் என பல துறைகள் சார்ந்த பொறியியல் படிப்புகள் மற்றும் முதுகலைப் பொறியியல் பட்டப்படிப்பில் இயந்திர பொறியியல், மின்னணுவியல் மற்றும் தகவல் தொடர்பு பொறியியல் என பல துறைகள் சார்ந்த பொறியியல் படிப்புகள் மற்றும் முதுகலை வணிக மேலாண்மை, கணினி கணினி பயன்பாடு ஆகிய படிப்புகள் கற்பிக்கப்படுகிறது.
# மஹேந்திரா பொறியியல் கல்லூரி (தன்னாட்சி)

## அமைவிடம்

மஹேந்திரா பொறியியல் கல்லூரி இந்தியாவின் தமிழ்நாடு மாநிலத்தில் உள்ள நாமக்கல் மாவட்டத்தின் மல்லசமுத்திரம் என்ற ஊரில் SH86-A மாநில நெடுஞ்சாலை என்ற (திருச்செங்கோடு-சேலம்) சாலையின் இடது புறம் அமைந்துள்ள ஒரு தன்னாட்சி பெற்ற பொறியியல் கல்லூரி ஆகும்.
# மஹேந்திரா பொறியியல் கல்லூரி (தன்னாட்சி)

## வரலாறு

திரு.எம்.ஜி.பரத் குமார் என்பவர் 1995 ஆம் ஆண்டில் இந்த கல்லூரிரை நிறுவினார். மேலும் இவர் இக்கல்லூரியின் தாளாளரும் ஆவார்.
# மஹேந்திரா பொறியியல் கல்லூரி (தன்னாட்சி)

## வசதிகள்

மஹேந்திரா பொறியியல் கல்லூரி சுமார் 250 ஏக்கர் பரப்பளவில் அமைந்துள்ளது. இக் கல்லூரியில் இருந்து மாணவ மாணவியர் வசதிக்காக 25 கிலோமீட்டர் தொலைவில் உள்ள சேலம் மாநகருக்கும், 15 கிலோமீட்டர் தொலைவில் உள்ள திருச்செங்கோடு நகருக்கும், நாமக்கல் நகருக்கும் மற்றும் ஈரோடு மாநகருக்கும் கல்லூரி பேருந்துகள் இயக்கப்படுகின்றன. தமிழ்நாடு, கேரளா, ஆந்திர பிரதேசம், உத்திர பிரதேசம், பிகார், டில்லி, ராஜஸ்தான், மணிப்பூர், அந்தமான் நிக்கோபார் தீவுகள் என இந்திய நாட்டின் பல பகுதிகளில் இருந்தும் மற்ற நாடுகளில் இருந்தும் மாணவ மாணவியர் பொறியியல் சார்ந்த படிப்புகளை கற்க இங்கு வருகின்றனர். இங்கு மாணவர்கள் மற்றும் மாணவியர்கள் என இரு பாலருக்கும் தனித்தனியாக உணவு விடுதி மற்றும் தங்கும் விடுதிகள் கல்லூரியின் வளாகத்தின் உள்ளேயே அமைந்துள்ளது. இளங்கலை, முதுகலை மற்றும் புதிய மாணவ மாணவிகளுக்கு தனித்தனியாக வசதிகள் அமைந்துள்ளது.  
மகேந்திரா பொறியியல் கல்லூரி சமூகத்தில் உள்ள அனைத்து பிரிவுகளை சார்ந்த மாணவ மாணவிகள் பயின்று நன்மை பெற அமைக்கப்பட்டது. ஊக்கத்தொகை மற்றும் உதவித்தொகைகள் தேவைப்படும் மாணவ மாணவிகளுக்கு வழங்கப்படுகிறது. கல்லூரியில் கல்விக்கட்டணம் அண்ணா பல்கலைக்கழகம் நிர்ணயம் செய்த அளவே பெறப்படுகிறது. படிப்பில் சிறந்து விளங்கும் மாணவ மாணவிகளுக்கு ஊக்கமும் உதவிகளும் வழங்கப்படுகிறது.
# மஹேந்திரா பொறியியல் கல்லூரி (தன்னாட்சி)

## ஒப்புதல்

தென்னிந்தியாவில் தொழில்நுட்பக் கல்வியில் ஒரு முன்னோடி மகேந்திரா கல்வி அறக்கட்டளையால் நிறுவப்பட்டது. இது 1980 ஆம் ஆண்டு முதல் கல்வியை வழங்கி வருகிறது.  
மகேந்திரா பொறியியல் கல்லூரி கீழ்க்கண்ட
- அகில இந்திய தொழில்நுட்பக் கல்விக் குழு,
- அண்ணா பல்கலைக்கழகம்,
- தன்னாட்சி கல்வி நிறுவனங்கள் குழு
- தேசிய மதிப்பீடு மற்றும் தரச்சான்று அவையின் ஏ தரம்
- பல்கலைக்கழக மானியக் குழு (இந்தியா)
- பிஎஸ்ஐ தர சர்வதேச தர நிறுவணத்தின் ஐஎஸ்ஓ 9001:2008
- இளங்கலை பொறியியல் பட்ட மேற்படிப்புக்கான தேசிய அங்கீகார வாரியம்
மூலம் ஒப்புதல் பெறப்பட்ட கல்லூரி ஆகும்.
# மஹேந்திரா பொறியியல் கல்லூரி (தன்னாட்சி)

## படிப்புகள்

மகேந்திரா பொறியியல் கல்லூரி இளங்கலைப் பொறியியல் பட்டப்படிப்புகள், முதுகலைப் பொறியியல் பட்டப்படிப்புகள் மற்றும் முதுகலை வணிக மேலாண்மை, முதுகலை கணினி பயன்பாடு ஆகிய படிப்புகள் கற்பிக்கப்படுகிறது.
# மஹேந்திரா பொறியியல் கல்லூரி (தன்னாட்சி)

## படிப்புகள்

### இளங்கலை படிப்புகள் (பிஇ)

- வான்வெளிப் பொறியியல்
- வேளாண் பொறியியல்
- குடிசார் பொறியியல்
- கணினி அறிவியல் மற்றும் பொறியியல்
- மின்னணுப் பொறியியல்
- மின்பொறியியல்
- மின்னணு மற்றும் கருவி பொறியியல்
- தகவல் தொழில்நுட்பம்
- இயந்திர மற்றும் தானியங்கி பொறியியல்
- இயந்திரப் பொறியியல்
- எந்திர மின்னணுவியல்
- ஆற்றல் பொறியியல்
- உணவு நுட்பியல்
- மருந்து பொறியியல்
- வேதிப் பொறியியல்
# மஹேந்திரா பொறியியல் கல்லூரி (தன்னாட்சி)

## படிப்புகள்

### முதுகலை படிப்புகள் (எம்.இ)

- வான்வெளிப் பொறியியல்
- வேளாண் பொறியியல்
- குடிசார் பொறியியல்
- கணினி அறிவியல் மற்றும் பொறியியல்
- மின்னணுப் பொறியியல்
- மின்பொறியியல்
- மின்னணு மற்றும் கருவி பொறியியல்
- தகவல் தொழில்நுட்பம்
- இயந்திர மற்றும் தானியங்கி பொறியியல்
- இயந்திரப் பொறியியல்
- எந்திர மின்னணுவியல்
- ஆற்றல் பொறியியல்
- உணவு நுட்பியல்
- மருந்து பொறியியல்
- வேதிப் பொறியியல்
மற்றும்
- முதுகலை வணிக மேலாண்மை
- முதுகலை கணினி பயன்பாடு
# மஹேந்திரா பொறியியல் கல்லூரி (தன்னாட்சி)

## நடவடிக்கைகள்

இந்திய தேசிய மாணவர் படையின்
இந்திய வான்படை பிரிவின் 5வது பிரிவான தமிழ்நாடு பிரிவு மகேந்திரா பொறியியல் கல்லூரியில் ஒவ்வொரு கல்வியாண்டில் சுமார் 50 மாணவ மாணவிகளுக்கு பயிற்சியளித்து வருகிறது. இந்த காலகட்டத்தில் நிறுவண அளவில், மாநில அளவில் மற்றும் தேசிய அளவில் தகுதி தேர்வு நடத்தி சான்றிதழ்கள் வழங்கப்படுகின்றது. மகேந்திரா பொறியியல் கல்லூரியில்
தேசிய மாணவர் படைக்கான பயிற்சி வழங்குதல் சார்ந்த பல உபகரணங்கள் உள்ளன. இதன் மூலம் மாணவ மாணவிகளுக்கு பயிற்சியளித்தும் மற்றும் சமுக சேவைகளில் ஈடுபடுத்தப்பட்டு வருகின்றனர்.
# நயாபதி சுப்பா ராவ் பந்துலு

**நயாபதி சுப்பா ராவ் பந்துலு** (Nyapathi Subba Rao Pantulu) (பிறப்பு: 1856 சனவரி 14- இறப்பு:1941) இவர் ஒரு இந்திய அரசியல்வாதியும் மற்றும் சமூக ஆர்வலருமாவார். இவர் தமிழ்நாடு சட்டமன்ற உறுப்பினராக பணியாற்றியுள்ளார். 1893 மற்றும் 1909 க்கு இடையில். *தி இந்து* என்ற பத்திரிக்கையை நிறுவியர்களில் ஒருவராகவும் இருந்துள்ளார்.
# நயாபதி சுப்பா ராவ் பந்துலு

## ஆரம்ப கால வாழ்க்கை

பந்துலு 1856 ஜனவரி 14 அன்று நெல்லூரில் பிறந்தார்.பின்னர் ராஜமன்றிக்கு குடிபெயர்ந்தார். இவரது தந்தை வீர ராகவ ராவ் தமிழ்நாடு அரசாங்கத்தில் சுங்கத் துறையில் (உப்பு கிளை) பணியாற்றினார். இவரது தாய் ரங்கம்மா என்பராவார். ஒரு மாணவராக, சுப்பா ராவ் தனது உளவுத்துறை மற்றும் தொழில்துறைக்கு பெயர் பெற்றவர். மெட்ரிகுலேஷன் தேர்வில் தேர்ச்சி பெற்ற பின்னர், சென்னையில் உள்ள கிறித்தவக் கல்லூரியில் சேர்ந்து 1876 இல் இளங்கலை பட்டம் பெற்றார். மூன்று ஆண்டுகளுக்குப் பிறகு இவர் சட்டப் பட்டமும் பெற்றார். சட்டத்தில் தகுதி பெற்ற பிறகு, 1880 இல் ராஜமன்றியில் தனது பயிற்சியை மேற்கொண்டார். ராஜமுந்திரியில், நன்கு அறியப்பட்ட ஆந்திர சமூக சீர்திருத்தவாதியான கந்துகூரி வீரேசலிங்கத்துடன் தொடர்பு கொண்டார். வீரசலிங்கத்தின் இலக்கிய மற்றும் சமூக சீர்திருத்த நடவடிக்கைகளால் சுப்பராவ் ஈர்க்கப்பட்டார். சில ஆண்டுகளில் சுப்பா ராவ் ராஜமன்றியில் ஒரு முன்னணி வழக்கறிஞரானார்.
# நயாபதி சுப்பா ராவ் பந்துலு

## இலக்கிய ஆர்வங்கள்

சுப்பா ராவ் பத்திரிகை மற்றும் தெலுங்கு இலக்கியங்களில் ஆர்வம் கொண்டிருந்தார். சென்னையில் படிக்கும் போது, 1878 ஆம் ஆண்டில் தனது நண்பர்களான ஜி சுப்ரமணிய ஐயர் மற்றும் எம். வீரரகவாச்சாரியருடன் இணைந்து இந்து பத்திரிக்கையை நிறுவினார். தெலுங்கில் சிந்தாமணி மற்றும் ஆங்கிலத்தில் இந்திய முன்னேற்றம் ஆகிய இரண்டு பத்திரிகைகளையும் இவர் நிறுவினார். சிந்தாமணி ஆண்டு விருதுகளை வழங்குவதன் மூலம் தெலுங்கு புதினங்களை எழுத ஊக்குவித்தார்.
# நயாபதி சுப்பா ராவ் பந்துலு

## அரசியல் செயல்பாடுகள்

பந்துலு தனது ஆரம்பகாலத்திலிருந்தே அரசியலில் ஈடுபட்டு வந்தார். ராஜமுந்திரி நகராட்சியின் முதல் தலைவராக பணியாற்றியுள்ளார். 1885 இல் மும்பையில் நடைபெற்ற இந்திய தேசிய காங்கிரசின் முதல் அமர்வில் கலந்து கொண்டார். 1892 இல், அவர் தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். 1894 இல், கிருட்டிணா மாவட்ட சங்கத்தின் ஆண்டு அமர்வுக்கு தலைமை தாங்கினார். அடுத்த ஆண்டில் கோதாவரி மாவட்ட சங்கத்தை நிறுவினார். 1907 ஆம் ஆண்டு ஜூன் 5 ஆம் தேதி விசாகப்பட்டினத்தில் நடைபெற்ற சென்னை மாகாண மாநாட்டின் ஆண்டு அமர்வுக்கு இவர் தலைமை தாங்கினார்.
# நயாபதி சுப்பா ராவ் பந்துலு

## இந்திய சுதந்திர இயக்கம்

சுப்பாராவ் உறுதியான ஒரு மிதவாதியாக இருந்தார். இவர் தீவிரவாத செயல்பாட்டாளர்களை ஆதரிக்கவில்லை. அதே நேரத்தில், சுதேசி இயக்கத்தை இவர் ஆதரித்தார், ஏனெனில் அது உள்நாட்டு தொழில்களின் வளர்ச்சியை ஊக்குவித்தது. சி.ஒய் சிந்தாமணியுடன் சேர்ந்து சுதேசியைப் பரப்புவதற்காக கடலோர ஆந்திர மாவட்டங்களில் சுற்றுப்பயணம் செய்தார். பந்துலு 1914 இல் இந்திய தேசிய காங்கிரசின் பொதுச் செயலாளராக தேர்ந்தெடுக்கப்பட்டு, 1917 வரை அந்தப் பதவியில் இருந்தார். ஆந்திர மகாசபை தனது இரண்டாவது அமர்வை 1914 ஏப்ரல் 11 அன்று விசயவாடாவில் நடத்தியபோது, பந்துலு தலைமை தாங்கினார். அதில் சென்னை மாகாணத்தில் தெலுங்கு மொழி பேசும் மக்களுக்காக தனி ஆந்திர மாநிலத்தை கோரினார். இதன் விளைவாக ஆந்திர காங்கிரசு அமைப்பு 22 ஜனவரி 1918 இல் பந்துலுவை அதன் முதல் தலைவராகவும், கொண்டா வெங்கடப்பையா அதன் செயலாளராகவும் கொண்டு உருவானது.
# நயாபதி சுப்பா ராவ் பந்துலு

## இறப்பு

பந்துலு 1940 இன் பிற்பகுதியில் தனது 84 வயதில் இறந்தார். ஜனவரி 1941 இல் *தி இந்துவில்* வெளிவந்த ஒரு அஞ்சலி நிகழ்ச்சியில், பந்துலு "அற்புதமான உயிர்ச்சக்தி கொண்ட மனிதர்" மற்றும் "தாராளவாத இந்து மதத்தை ஊக்குவிப்பவர்" என்று புகழப்பட்டார்.
# அடையாறு நூலகம் மற்றும் ஆய்வு மையம்

**அடையாறு நூலகம் மற்றும் ஆய்வு மையம் (Adyar Library and Research Centre)** 1886-ஆம் ஆண்டில் பிரம்மஞானியான என்றி சிடீல் ஓல்காட் என்பவரால் நிறுவப்பட்டது. இந்த நூலகம் சென்னைக்கு அருகிலுள்ள அடையாறு பகுதியில் உள்ள பிரம்மஞான சபை வளாகத்தில் அமைந்துள்ளது. இந்நூலகம்  
காலை 9 முதல் மாலை 5 மணிவரை செயல்படுகிறது. ஞாயிறு விடுமுறை. நூலகத்தில் பதிவு செய்தவர்கள் மட்டுமே நூல்களை ஆய்ந்து குறிப்பெடுக்க அனுமதிக்கப்படுகின்றனர்.
# அடையாறு நூலகம் மற்றும் ஆய்வு மையம்

## வரலாறு

ஹென்றி ஸ்டீல் ஓல்காட் டிசம்பர் 1886-ஆம் நாளன்று "நூலக ஓல்காட்" என்பதை நிறுவினார். ஓல்காட்டின் சிறிய தனியார் சேகரிப்புகளில். 24 மொழிகளில் அமைந்த தோராயமாக 200 நூல்கள் நூலகத்தின் மையமாக இருந்தன. ஆசியாவில் தனது பயணத்தின்போது, ஓல்காட் நூலகத்திற்காக அதிகமான நூல்களைப் பெற்றார். அவற்றில் பெரும்பாலான நூல்கள் அரிய நூல்கள் ஆகும். 1907-இல் ஓல்காட் இறந்த பிறகு, நூலகம் மற்ற தத்துவவாதிகளால் தொடர்ந்து நடத்தப்பட்டது. தற்போது இந்த நூலகத்தில் தோராயமாக 250,000 நூல்கள் மற்றும் 20,000 பனை ஓலைகள் உள்ளன. இந்த நூலகம் தற்போது உலகின் மிக முக்கியமான ஓரியண்டலிஸ்ட் நூலகங்களில் ஒன்றாகக் கருதப்படுகிறது.  
இந்த நூலகம் முதலில் பிரம்மஞான சபையின் தலைமைச் செயலகத்திற்குள் அமைந்திருந்தது. 1966-ஆம் ஆண்டில் இஃது ஒரு தனி கட்டடமான *அடையாறு நூலகக் கட்டடம்* என்ற கட்டடத்திற்கு இடம் மாற்றம் செய்யப்பட்டது. பழைய நூல்கள் மற்றும் கையெழுத்துப் பிரதிகளைக் கொண்ட பொது அருங்காட்சியகமும் இதில் உள்ளன. அடையாறு நூலகம் சென்னைப் பல்கலைக்கழகத்தின் சமஸ்கிருதம் மற்றும் இந்தியவியல் ஆகிய துறையில் முதுகலை பயின்று வருகின்ற மாணவர்களால் பயன்படுத்தப்பட்டு வருகிறது. 1990-ஆம் ஆண்டில், ஆஸ்திரேலியாவைச் சேர்ந்த கொடையாளரான எலிஸ்டன் காம்ப்பெல் (1891 - 1990) அடையாறு நூலகத்திற்கு மேலும் நிதி அளித்தார். மற்றும் ஆஸ்திரேலியாவில் உள்ள சிட்னி நகரில் காம்ப்பெல் பிரம்மஞான ஆய்வு நூலகத்தை நிறுவினார்.  
சிகாகோ பல்கலைக்கழகம் அடையாறு நூலகத்தில் உள்ள பழைய படைப்புகளை நவீன நுட்பங்களைக் கொண்டு பாதுகாக்க முயற்சியினை மேற்கொண்டு வருகிறது.
# அடையாறு நூலகம் மற்றும் ஆய்வு மையம்

## சிறப்பு

அடையாறு நூலகம் மற்றும் ஆய்வு மையம் அதன் உறுப்பினர்களுக்கும், பொதுமக்களுக்கும் பல சேவைகளைச் செய்து வருகிறது. உலகில் காணப்படுகின்ற ஓரியண்டல் நூலகங்களில் இந்த நூலகம் மிகவும் முக்கியமானதாகக் கருதப்படுகிறது. கிழக்கத்திய நாகரிகம், தத்துவம், சமயம் உள்ளிட்ட துறைகளில் ஆய்வினை மேற்கொண்டு வருகிறது. மேலும் பல நூல்களையும் வெளியிட்டு வருகிறது. இங்கு 2,50,000 அச்சிட்ட தொகுப்புகளும் 20,000 பனை ஓலைச் சுவடிகளும் உள்ளன. இவை இந்தியா, இலங்கை, சீனா மற்றும் பிற நாடுகளைச் சேர்ந்தவையாக உள்ளன. இவற்றுள் சில நூல்களும் சுவடிகளும் பொதுமக்களின் பார்வைக்காகக் காட்சிக்கு வைக்கப்பட்டுள்ளன. இங்குள்ள அச்சிடப்பட்ட நூல்களில் அரிய வகையிலான இந்தியவியல் துறையில் உள்ள நூல்களும் அடங்கும். சமயங்கள், தத்துவங்கள், பண்பாடுகள் ஆகியவற்றினைக் கொண்டு அமைந்த மிகவும் சிறப்பான தொகுப்புகளும் இங்குக் காணப்படுகின்றன. சீனாவின் திரிபிடகங்கள், திபெத் நாட்டின் கஞ்சுர் மற்றும் தஞ்சுர், இலத்தீனில் அரிய நூல்களின் தொகுப்புகள், பிற மொழிகளிலும் அரிய நூல் தொகுப்புகள், மிகவும் முக்கிய ஆய்வு நூல்களின் முக்கியமான தொகுப்புகள் இங்கு உள்ளன. இவை அனைத்தும் இந்நூலகத்தின் மதிப்புமிக்க சொத்தாக உள்ளன. இந்த நூலகம் தற்போது பல நாடுகளிலிருந்து தோராயமாக 225 இதழ்களைப் பெற்று வருகிறது. அரிய, இதுவரை பதிப்பிக்கப்படாத பல நூல்கள் தற்போது இங்கு அச்சு வடிவம் பெற்றுள்ளன. அதிக எண்ணிக்கையிலான பண்டிதர்களும், ஆய்வாளர்களும் இந்தப் பணியினை மேற்கொண்டு வருகின்றார்கள்.
# ஜி. கே. ரெட்டி

**குணபதி கேசவ ரெட்டி,** ( Gunupati Keshava Reddy) ஜி.கே. ரெட்டி (1923-1987) என்று அழைக்கப்படும் ஒரு இந்திய பத்திரிகையாளராவார். இவரது கட்டுரைகள் மற்றும் செய்திகளுக்கு தேசிய மற்றும் சர்வதேச பாராட்டைப் பெற்றுள்ளார். இவர் இரண்டு தசாப்தங்களுக்கும் மேலாக *தி இந்து* செய்தித்தாளில் பெரும் பங்களிப்பை வழங்கியுள்ளார். ஒவ்வொரு நாளும் தனது முதல் பக்க கட்டுரைகளுடன் ஒவ்வொரு வீட்டுப் பெயராக மாறினார்.
# ஜி. கே. ரெட்டி

## ஆரம்ப கால வாழ்க்கை

ரெட்டி 1923 இல் ஆந்திராவின் நெல்லூரில் பிறந்தார்.